Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 174/12/6606	Lučenec, 4.4.2012
EEČ : 2-47-40-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako matka dcéry XXXXX, nar. 10.03.2003 hoci bola podľa právoplatného rozsudku  Okresného súdu v Lučenci  č.  11P 195/2011 z 20.07.2011 počnúc dňom  07.09.2011 povinná platiť výživné na dcéru mesačne v sume 83 € vždy mesačne predom do 15-teho dňa toho ktorého mesiaca k rukám starých rodičov dieťaťa XXXXX, nar. XXXXX a XXXXX, nar. 24.08.1943 oboch z Kotmanovej takto uloženú  povinnosť  v Kotmanovej  a inde riadne neplnila a za obdobie od 01.09.2011 do 31.12.2011 a od 01.01.2012 do 31.03.2012 dlhovala na výživnom celkom 381 €             
Právna veta:
lebo zanikla trestnosť činu
Odôvodnenie:
Poverený policajt OO PZ v Lovinobani dňa 20.03.2012 pod č. ORP-361/LO-LC-2012 začal trestné stíhanie a zároveň vzniesol obvinenie XXXXX, nar. XXXXX pre prečin zanedbania povinnej výživy podľa §  207 odsek 1  Trestného zákona, ktorý mal spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Poverený policajt OO PZ v Lovinobani po ukončení skráteného vyšetrovania predložil dňa 02.04.2012 na okresnú prokuratúru návrh na zastavenie trestného stíhania z 30.03.2012, ktorý návrh odôvodnil splnením podmienok podľa § 86 písm. a/ Trestného zákona obvineným. 
	Po preskúmaní návrhu a obsahu vyšetrovacieho spisu vzťahujúceho sa na predmetnú trestnú vec som z výpovede obvinenej XXXXX zo dňa 29.03.2012 okrem iného zistil, že obvinená dňa 29.03.2012 dlžnú sumu výživného vo výške 381 € vyplatila priamo k rukám poškodeného XXXXX ako starého otca dcéry XXXXX, ktorému bola zverená do výchovy a starostlivosti.
Svedok - poškodený XXXXX vo výpovedi dňa 29.03.2012 potvrdil, že povinná XXXXX dňa 29.03.2012 osobne k rukám vyplatila celú dlžnú sumu výživného vo výške 381 €, o čom informoval aj svoju manželku, ktorej bolo dieťa tiež zverené do starostlivosti a opatery.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinená XXXXX splnila vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor